Some Enchanted Evening (sang)

«Some Enchanted Evening» er en amerikansk sang med melodi av Richard Rodgers og tekst av Oscar Hammerstein II.  Den var med i musikalen South Pacific (1949).

I musikalen blir sangen fremført av den franske plantasjeieren Emile de Becque,IBDB Home Page South Pacific som forelsker seg i den amerikanske marinesykepleieren Nellie Forbush. I denne sangen synger han om å gripe øyeblikket så det ikke glir bort. I den opprinnelige Broadway-oppsetningen ble rollen som de Becque spilt av bass-sangeren Ezio Pinza, som fra før hadde hatt en karriere på Metropolitan-operaen. Med sin fremføring av «Some Enchanted Evening» ble han raskt en publikumsfavoritt, også blant folk som vanligvis ikke lyttet til opera. Senere har sangen blitt innspilt på plate hundrevis av ganger; allerede i 1949 gikk Perry Como til topps på amerikanske hitlister med sin versjon.

I filmversjonen av musikalen ble sangen fremført av Giorgio Tozzi, som dubbet for rolleinnehaveren Rossano Brazzi.

Sangen har blitt brukt i flere filmer og TV-serier som ellers ikke har noen forbindelse til musikalen South Pacific, eksempelvis blir den fremført av en omreisende chanteuse i en sentral scene i spillefilmen Crossing Delancey (1988), og Jon Bon Jovi fremførte den noen år senere i en episode av TV-serien Ally McBeal.

 Innspilte versjoner 
 Jon Bon Jovi. På Ally McBeal
 Eddie Calvert. Innspilt 21. september 1951
 José Carreras. På en studioinnspilling fra 1986 med Kiri Te Kanawa, Mandy Patinkin og Sarah Vaughan
 Perry Como with orchestra conducted by Mitchell Ayres. Innspilt i RCA Victor Studio 2, New York City, 1. mars 1949. Utgitt av RCA Victor Records med katalognumrene 20-3402-A (78-plate) og 47-2896-A (single). I Storbritannia ble den utgitt av EMI på His Master's Voice-etiketten med katalognummer B 10149. Den andre siden på alle utgivelsene var «Bali Ha'i»
 Harry Connick Jr.. På hans album Your Songs (2009) 
 Bing Crosby. Innspilt i 1949
 Harrison Ford. I spillefilmen American Graffiti
 Jay and the Americans (1965)
 Al Jolson. Innspilt 31. mai 1949.
 John Laurenz 
 Carl Mann (1960)
 Willie Nelson
 Ezio Pinza. Innspilt 18. april 1949 for innspillingen med den opprinnelige rollebesetningen på Broadway. South Pacific hadde hatt premiere noen uker tidligere samme måned.
 Philip Quast. På en innspilling med rollebesetningen fra nyoppsetningen i London i 2002
 Sven-Olof Sandberg med Varietéorkestern Dir.: Åke Jelving. Den svenske teksten ble skrevet av Stig Bergendorff og Gösta Bernhard. Svensk tittel var «En förtrollad afton». Innspilt i Stockholm 19. september 1952. Den ble utgitt på 78-platen His Master's Voice X 7828
 Jo Stafford. Innspilt i 1949.
 Frank Sinatra. Innspilt i 1949
 Barbra Streisand på albumet Back to Broadway (1993)
 Paulo Szot. På albumwet Rodgers' and Hammerstein's South Pacific (The New Broadway Cast) (2008)
 The Temptations. På albumet For Lovers Only (1996)
 Bryn Terfel. Innspilt i oktober 1995. Utgitt på albumet Something Wonderful. Bryn Terfel Sings Rodgers and Hammerstein Giorigo Tozzi. På filmsoundtracket fra 1958 og på innspillingen med rollebesetningen fra nyoppsetningen på Lincoln Center i 1967 med Florence Henderson
 Paul Weston and Orchestra (instrumental)
 Victor Wilson (1975)

 Norsk versjon 
Finn Bø har skrevet en norsk tekst. På norsk bærer den tittelen «En fortryllet aften».

 Innspilling 
 Inger Jacobsen og Thore Skogman. Utgitt på LP-platen Refrenget 2'' (Columbia SNSX 5013) i 1968.

 Referanser 

Kategori:Sanger fra USA
Kategori:Sanger fra 1949
Kategori:Barbra Streisand-sanger
Kategori:Sanger fra musikaler